section_heading: Povijest korištenja
paragraph_text: Njegov prepoznatiljivi dizajn glatkih linija je ostao nepromijenjen sve od 1967. JetRanger je postao jako popularan kod medijskih kuća koje ga koriste za izvještavanje s lica mjesta a zbog svoje cijene i lakoće održavanja, dostupan je gotovo svima. S vremenom i Američka vojska uvodu Bell 206 u svoju upotrebu pod nazivom OH-58 Kiowa te vrši dužnost za koju je izvorno bio i namijenjen. Američka obalna straža i marinci koriste 206 za obuku svojih snaga, a njihova inačica nosi naziv TH-57 SeaRanger. LongRanger se uglavnom koristi za evakuaciju bolesnika te kao bolnički helikoper.